title: Good Riddance
text: Iste articlo ye sobre un grupo de punk. Ta atros emplegos se veiga Good Riddance (desambigación)
  
  Good Riddance (a vegatas abreviato como GR) estió un grupo de punk rock orichinaria de Santa Cruz, California. En a suya carrera musical quitoron siet álbums d'estudeo con Fat Wreck Chords, y un álbum feito en o suyo zaguer concierto en l'anyo 2007. Lideratos por o vocalista Russ Rankin, a formación d'o grupo se completaba con o guitarrista Luke Pabich, o baixista Chuck Platt, y o batería Sean "SC" Sellers. O suyo sonito teneba influencias d'a scena hardcore punk y yeran prou conoixitos por a combinación que feban de punk rapedo y parolas melodicas. As suyas cantas parlaban dende temas de protesta politica y analís critico d'a sociedat americana dica afers personals.
  
  Historia
  
  State of Grace
  Antis d'a formación de Good Riddance, en primerías d'a decada de 1990, Russ Rankin y Luke Pabich feban parti d'o grupo hardcore de Santa Cruz State of Grace. State of Grace quitó una maqueta en cassette, d'alto u baixo 31 minutos de largaria, en 1992; as nueu cancions que teneba fuoron gravatas en "Lumberjack Studios" en "Haward" (se suposa que en Hardvard, California). Facioron dos chicotas chiras con o grupo.
  
  A lista de cancions d'a maqueta yera
  
  Fade Away
  Agnostic Dream
  Don't Judge Me
  Cerebellum
  I Fight A War
  It Can Change
  Hard Facts
  Sanity Plea
  Pass You By
  
  Good Riddance
  
  Rankin y Pabich s'unioron a Chuck Platt y Sean Sellers ta formar Good Riddance. Sellers, reemplazó a o batería orichinal, Rich Mcdermott, qui tanyó con GR dica l'aparición d'o suyo primer L.P., "For God and Country". Sean Sellers continó con GR dica o e.p. "The Phenomenon of Craving", a on que tanyeba a batería Dave Raun de Lagwagon/RKL. Dave Wagenshutz, mas conoixito como batería d'o grupo de hardcore melodico de Nueva Jersey Lifetime, dentró en o grupo ta gravar os dos siguients álbums, fendo tamién parti d'a formación en as chiras de presentación d'os discos. Sellers tornó a lo grupo ta gravar o suyo zaguer álbum d'estudeo, "My Republic", y tamién fació parti d'o disco que facioron en o suyo zaguer concierto.  Totz os miembros d'o grupo refirman os dreitos d'os animals y totz son veganos u vechetarianos. O grupo tamién ha declarato que refirma a People for the Ethical Treatment of Animals (PETA) y a o Partito Verde d'os Estaus Unius.
  
  O 3 d'abril de 2007, anuncioron que se deseparaban, y que o suyo zaguer concierto sería o 27 de mayo de 2007 en a suya ciudat, Santa Cruz en California, en a sala The Catalyst. Iste concierto se gravó y apareixió como o suyo álbum final, Remain in Memory - The Final Show.
  
  Totz os miembros continan actualment en atros prochectos musicals: Pabich y Sellers en "Outlie", Platt en I Want Out, y Rankin en Only Crime.
  
  En agosto de 2009, o guitarrista Luke y o baixista Chuck anuncioron que yeran prencipiando con o suyo nuevo grupo "heavy/agressiva con influencias d'a viella escuela d'o punk y o metal.”
  
  Discografía 
  
  Álbums d'estudeo
  For God and Country (1995).
  A Comprehensive Guide to Moderne Rebellion (1996).
  Ballads from the Revolution (1998).
  Operation Phoenix (1999).
  Symptoms of a Leveling Spirit (2001).
  Bound by Ties of Blood and Affection (2003).
  My Republic (2006).
  
  Vidiografía
   Exposed! 1994-1999 VHS (Fat Wreck Chords, 31 de chulio de 2001)
  
  Referencias
  
  Vinclos externos
    Myspace oficial de Good Riddance
    Perfil en Fat Wreck Chords
    Good Riddance en Allmusic
    Good Riddance en Punknews.org
    The Liberty Movement Zine - entrevista con o cantaire Russ Rankin
  
  Grupos de musica d'Estaus Unius
  Grupos de musica en anglés
  Grupos de hardcore punk
  Grupos de hardcore melodico